Diari Oficial de la Generalitat Valenciana


Sumari del DOGV 5689, del 28-01-2008 (2008/498)

RESOLUCIÓ de 15 d'octubre de 2007, del conseller de Medi Ambient, Aigua, Urbanisme i Habitatge, per la qual s'aprova definitivament la modificació número 5 del Projecte de delimitació del sòl urbà d'Ayódar.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5689

Data del DOGV
:   28-01-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/498


Data del document
:   15-10-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Ayódar
    * pla d'urbanisme
    * administració local

RESOLUCIÓ de 15 d'octubre de 2007, del conseller de Medi Ambient, Aigua, Urbanisme i Habitatge, per la qual s'aprova definitivament la modificació número 5 del Projecte de delimitació del sòl urbà d'Ayódar. [2008/498]  
Vist l'expedient relatiu a la modificació puntual número 5 del Projecte de delimitació del sòl urbà d'Ayódar, i de conformitat amb els següents,   
Antecedents de fet  
Primer. L'Ajuntament d'Ayódar va acordar el 7 de març de 2006 exposar al públic la modificació, la qual cosa es va dur a terme mitjançant anuncis publicats en el periòdic Mediterráneo de 20 de juliol de 2006, i en el Diari Oficial de la Comunitat Valenciana núm. 5282, de 16 de juny de 2006. Transcorregut el període d'informació al públic, durant el qual no s'hi va formular cap al·legació, la modificació va quedar aprovada provisionalment el 18 de juliol de 2006.   
Segon. El projecte consta de memòria informativa i justificativa, plànols d'informació i plànols d'ordenació.   
Tercer. L'objecte de la modificació és el canvi de qualificació urbanística d'una parcel·la que el planejament vigent qualifica com a zona verda - espai lliure, amb una superfície aproximada de 120 m², que canvia l'ús pel de dotacional equipament sanitari assistencial, per tal d'ubicar, segons s'extrau de la memòria, a l'antic emplaçament que tenia el destacament provincial de bombers, el centre de salut que fins ara ocupava els baixos de l'ajuntament en una localització i instal·lacions de caràcter precari.  
Els canvis que es produeixen no originen cap minva en el conjunt d'equipaments la superfície dels quals per tant no es redueix, ja que es tracta únicament de canvis en la localització dels distints equipaments. No obstant això, i en relació amb les determinacions del planejament vigent, sí que es produeix una disminució en 120 m² de la superfície de zona verda inicialment prevista en el projecte de delimitació del sòl urbà aprovat definitivament per la Comissió Provincial d'Urbanisme de data 19 d'abril de 1983.  
Quart. L'11 d'octubre de 2006 es va sol·licitar que la conselleria de Sanitat emetera informe, i fins ara no ha sigut emés, per tant s'entén que ha transcorregut temps suficient per a la seua emissió i procedeix continuar les actuacions.  
Cinqué. La Comissió Territorial d'Urbanisme de Castelló, en sessió celebrada el dia 26 d'abril de 2007, va acordar informar favorablement la modificació número 5 del Projecte de delimitació del sòl urbà d'Ayódar, i proposa sol·licitar un dictamen al Consell Jurídic Consultiu de la Comunitat Valenciana sobre el canvi d'ús urbanístic de la zona verda afectada per l'esmentada modificació.  
Amb data 16 de maig de 2007, el conseller de Territori i Habitatge resol sol·licitar l'esmentat dictamen al Consell Jurídic Consultiu de la Comunitat Valenciana el qual, amb data 20 de setembre de 2007, emet dictamen on considera «que es pot aprovar la modificació puntual número 5 del Pla de delimitació del sòl urbà d'Ayódar, (Castelló)».  
Fonaments de dret  
Primer. Tenint en compte que l'exposició al públic de la present modificació s'ha produït després de l'entrada en vigor de la Llei 16/2006, de 30 de desembre, urbanística valenciana (d'ara endavant LUV) i del Decret 67/2006, de 19 de maig, pel qual s'aprova el Reglament d'ordenació i gestió territorial i urbanística (d'ara endavant ROGTU), l'aprovació definitiva d'aquest expedient ha de resoldre's de conformitat amb el que disposen aquestes disposicions legals.  
Segon. La tramitació de la present modificació puntual del projecte de delimitació del sòl urbà d'Ayódar ha sigut correcta i la documentació està completa, de conformitat amb el que estableixen l'article 83 i 94 de la LUV, i també els articles 212, 217 al 220 i 223 del ROGTU.  
Tercer. La modificació que s'examina planteja el canvi de localització d'un equipament, basant-se en criteris de racionalitat, per tal de possibilitar l'adaptació de les demandes d'espais sanitaris d'acord amb les demandes que es produeixen al municipi, sobretot en època estival, i per això s'ha considerat convenient la reutilització de les antigues dependències del consorci de bombers, a la parcel·la de 120 m² del qual disposava aquest equipament. Això no comportaria més tràmits que un simple acord municipal que ho possibilitara, però com que el planejament vigent no assenyala expressament aquesta reserva dotacional, sinó que tota la parcel·la, juntament amb una àmplia extensió que la circumda té la qualificació d'espais lliures i equipament esportiu, és per això que es considera necessari efectuar el canvi en l'ús i també l'aprovació definitiva, si és procedent en l'ordenament de competències autonòmic, atés el caràcter estructural que es planteja en aquesta gran illa de cases d'ús dotacional.  
Quart. Segons assenyala l'article 94.4 de la LUV «la modificació que comporte diferent qualificació o ús urbanístic de les zones verdes o espais lliures requerirà un informe previ favorable del Consell Jurídic Consultiu de la Comunitat Valenciana».  
En realitat, en el cas concret que es planteja, encara que la parcel·la tinga la qualificació d'espai lliure - zona verda, mai no ha sigut efectiu aquest ús perquè la parcel·la de 120 m² ha estat ocupada per una edificació destinada a l'ús assistencial, per tant, de fet, no es produeix disminució efectiva d'espais lliures existents. És per això que, encara que s'aplique el que assenyala l'article 94.4 de la LUV no sembla que hi ha impediment als canvis que es pretenen, ja que la població disposa de suficient reserva de sòl destinat a zona verda i la localització del nou centre sanitari ocupant una parcel·la amb ús precedent assistencial, pròxim a la carretera d'accés a la població i en una àrea amb eminent vocació dotacional, es basa en criteris de racionalitat.  
En aquest sentit s'ha manifestat el dictamen del Consell Jurídic Consultiu de la Comunitat Valenciana que s'ha mostrat conforme a la modificació proposada.  
Cinqué. La competència per a l'aprovació definitiva correspon al conseller de Medi Ambient, Aigua, Urbanisme i Habitatge, de conformitat amb el que disposen l'article 83.5 i concordants de la Llei 16/2005, urbanística valenciana, en relació amb els articles 6.e) del Reglament dels òrgans territorials i urbanístics de la Generalitat, aprovat per Decret 162/2007, de 21 de setembre, del Consell.   
Vistos els preceptes legals citats i la resta de general i pertinent aplicació, conforme a l'Acord de la Comissió Territorial d'Urbanisme de Castelló i al dictamen del Consell Jurídic Consultiu de la Comunitat Valenciana, resol:  
Aprovar definitivament la modificació número 5 del Projecte de delimitació del sòl urbà d'Ayódar, (Castelló).  
Contra aquesta resolució, que esgota la via administrativa, es pot interposar recurs potestatiu de reposició davant del conseller de Medi Ambient, Aigua, Urbanisme i Habitatge, en el termini d'un mes comptador des de l'endemà de la notificació d'aquesta, d'acord amb el que estableixen els articles 116.1 i 117.1 de la Llei 4/1999 de modificació de la Llei 30/92, de 26 de novembre, de règim jurídic de les administracions públiques i del procediment administratiu comú; o bé recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que les persones interessades puguen exercir qualsevol altre recurs que estimen oportú.  
València, 15 d'octubre de 2007.- El conseller de Medi Ambient, Aigua, Urbanisme i Habitatge: José Ramón García Antón.